CELEX: 32014D0236
Language: et
Date: 2014-04-24 00:00:00
Title: 2014/236/EL: Komisjoni rakendusotsus, 24. aprill 2014 , liidu rahalise toetuse kohta Eestis, Lätis, Leedus ja Poolas sigade Aafrika katku vastu võetud järelevalve- ja muude erakorraliste meetmete jaoks (teatavaks tehtud numbri C(2014) 2551 all)

26.4.2014   
            
            
               ET
            
            
               Euroopa Liidu Teataja
            
            
               L 125/86
            
         KOMISJONI RAKENDUSOTSUS,
   24. aprill 2014,
   liidu rahalise toetuse kohta Eestis, Lätis, Leedus ja Poolas sigade Aafrika katku vastu võetud järelevalve- ja muude erakorraliste meetmete jaoks
   
      
         (teatavaks tehtud numbri C(2014) 2551 all)
      
   
   (Ainult eesti-, läti-, leedu- ja poolakeelne tekst on autentsed)
   
      (2014/236/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artiklit 8,
   võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002, (2) eriti selle artiklit 84,
   ning arvestades järgmist:
   
               (1)
            
            
               Sigade Aafrika katk on tavaliselt surmaga lõppev kodu- ja uluksigade nakkuslik viirushaigus, mis põhjustab tõsiseid häireid elussigade ja sigadest saadud toodete liidusiseses kaubanduses ning ekspordis kolmandatesse riikidesse.
            
         
               (2)
            
            
               Pärast kinnitust sigade Aafrika katku levimise kohta Gruusias 2007. aastal levis haigus Vene Föderatsiooni, kus on teatatud mitmetest haiguspuhangutest sigade ja metssigade hulgas kogu Venemaa Euroopa osas. Lisaks teatas Valgevene 2013. aasta juunis, et kinnitust on leidnud sigade Aafrika katku puhang kodusigade hulgas Grodna piirkonnas, mis asub umbes 40 km kaugusel Leedu piirist ning Poola piiri lähedal.
            
         
               (3)
            
            
               Komisjoni rakendusotsuses 2013/498/EL (3) on sätestatud liidu rahaline toetus järelevalve- ja muude erakorraliste meetmete jaoks, mis võeti sigade Aafrika katku vastu 2013. aastal Eestis, Lätis, Leedus ja Poolas, kus on olemas otsene sigade Aafrika katku sissetoomise oht.
            
         
               (4)
            
            
               2014. aasta jaanuaris teatati taudi levimisest Ukraina metssigade populatsiooni ning see levib endiselt Valgevenes ja Vene Föderatsioonis. Lisaks avastati 2014. aasta jaanuaris kaks sigade Aafrika katku juhtumit Leedu metssigade hulgas ja mõne päeva pärast avastati kaks uut juhtumit Poola metssigade hulgas. Mõlemas riigis avastati taudi juhtumid Valgevene piiri lähedal. Sigade Aafrika katku levimine Euroopa Liiduga piirnevates riikides kujutab endast pidevat ohtu liidu seakasvatusmajanditele, kuna haiguskolletega kolmandatest riikidest võib viirus nende riikidega piirnevatesse liikmesriikidesse sisse tulla nakkuspiirkondadest pärit metssigadega või elusloomi transportinud sõidukitega või sigadest saadud toodete ebaseadusliku toomisega liitu.
            
         
               (5)
            
            
               Sigade Aafrika katku liitu levimise oht on suurem Eestis, Lätis, Leedus ja Poolas, sest see taud esineb ja levib nende piiride läheduses Valgevenes, Vene Föderatsioonis ja Ukrainas. Nimetatud liikmesriigid on komisjonile ja teistele liikmesriikidele teatanud meetmetest, mida neil on kavas võtta selleks, et tugevdada oma territooriumi ja teiste liikmesriikide kaitset.
            
         
               (6)
            
            
               2013. aastal rakendasid Eesti, Läti, Leedu ja Poola sigade Aafrika katku varaseks avastamiseks nii mets- kui ka kodusigade järelevalvet. Sigade Aafrika katku leviku paremaks ennetamiseks tuleb nende liikmesriikide territooriumil võtta teatavaid järelevalvemeetmeid.
            
         
               (7)
            
            
               Sigade Aafrika katkuga võimalikus kontaktis olnud sõidukite puhastamine ja desinfitseerimine on üks peamisi ettevaatusabinõusid sigade Aafrika katku liitu sissetoomise vastu. Seetõttu on komisjoni rakendusotsusega 2013/426/EL (4) sätestatud teatavad meetmed, millega hoitakse ära sigade Aafrika katku sissetoomine liitu Valgevenest ja Vene Föderatsioonist, ning on ette nähtud, et sõidukid, millega on veetud elusloomi ning mis sisenevad liitu nakkuspiirkondadest, on nõuetekohaselt puhastatud ja desinfitseeritud.
            
         
               (8)
            
            
               Olenemata komisjoni määruse (EÜ) nr 206/2009 (5) sätetest, ei saa pidada tühiseks riski, et sigade Aafrika katk tuuakse liitu sisse sealihast saadud tooteid sisaldavate isiklike saadetistega, mida saadetakse posti teel või tuuakse eelkõige Valgevenest, Vene Föderatsioonist ja Ukrainast saabuvate reisijate pagasiga, ning see nõuab täiendavat kontrolli sisenemiskohtades.
            
         
               (9)
            
            
               Lisaks tuleks sihipäraste teadlikkuse tõstmise kampaaniate abil teavitada mitmesuguseid sidusrühmi, sh veterinaararste, kutselisi ja mittekutselisi põllumajandustootjaid, veoautojuhte, tolliametnikke ja reisijaid, ja laiemat üldsust riskidest, mis kaasnevad sigade Aafrika katku sissetoomisega, ja selle tagajärgedest, selleks et direktiivi 2002/60/EÜ (6) kohaselt koostatud situatsiooniplaanide raames teadmisi ja valmisolekut suurendada ning sigade Aafrika katku sissetoomise korral kiiresti reageerida.
            
         
               (10)
            
            
               2014. aastal on sigade Aafrika katku juhtumeid avastatud Leedus ja Poolas ning need kaks liikmesriiki on otseses ohus, sest taud esineb nende piiri lähedal Valgevenes. Selleks et vähendada ohtu, et taud levib nende territooriumil, on Leedul ja Poolal kavas nakatunud aladel madala bioturvalisusega seakasvatusettevõtetes vähendada vastuvõtlike peremeesloomade asustustihedust sigade tapmise soodustamise teel ja hoides ära seakasvatusettevõtetesse loomade juurdetoomist vähemalt ühe aasta jooksul. 2013. aasta detsembris esitasid Eesti, Läti, Leedu ja Poola oma kavad ning esialgsed hinnangulised kulud erakorraliste meetmete rakendamiseks 2014. aastal piirkondades, kus Valgevenest, Vene Föderatsioonist ja Ukrainast sigade Aafrika katku sissetoomise risk on suurem. Komisjon analüüsis kavasid liidu rahalise toetuse saamiseks ja leidis, et need on kooskõlas nõukogu direktiiviga 2002/60/EÜ.
            
         
               (11)
            
            
               Eesti, Läti, Leedu ja Poola võetud meetmeid taudi järelevalveks, sõidukite puhastamiseks ja desinfitseerimiseks ning teabekampaaniate korraldamiseks kaasrahastatakse 50 % määraga.
            
         
               (12)
            
            
               Leedu ja Poola võetud meetmeid sigade asustustiheduse vähendamiseks nakatunud piirkondades Valgevene piiril tuleks kaasrahastada 30 % määraga.
            
         
               (13)
            
            
               Kuna Eesti, Läti, Leedu ja Poola esitatud ning 2014. aastal täideviidavate meetmete kavad sigade Aafrika katku sissetoomise vastu Valgevenest, Vene Föderatsioonist ja Ukrainast on piisavalt üksikasjalik raamistik komisjoni delegeeritud määruse (EL) nr 1268/2012 (7) artikli 94 tähenduses, siis on käesolev otsus rahastamisotsus toetuste andmise tööprogrammis ettenähtud kulutuste jaoks.
            
         
               (14)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Seoses 2014. aastal Eesti, Läti, Leedu ja Poola võetud erakorraliste meetmetega kaitseks sigade Aafrika katku eest on neil liikmesriikidel õigus liidu eritoetusele kulude katmiseks, mis kanti seoses lõigetes 2 ja 3 kirjeldatud meetmetega, mis olid kavandatud perioodiks 1. jaanuarist 2014 kuni 31. detsembrini 2014.
   2.   Liidu rahalise toetuse määr kulude katmiseks, mis kanti ja maksti järgmiste meetmete võtmisel, on 50 %:
   
               a)
            
            
               kodusigadelt proovide võtmine;
            
         
               b)
            
            
               metssigadelt proovide võtmine;
            
         
               c)
            
            
               ELISA testid;
            
         
               d)
            
            
               PCR-testid ja sekveneerimine;
            
         
               e)
            
            
               puhastamise ja desinfitseerimise jaoks seadmete ja desinfektsioonivahendite ostmine;
            
         
               f)
            
            
               spetsiaalselt loomakorjuste hävitamiseks kasutatavate seadmete ostmine;
            
         
               g)
            
            
               viroloogiliste laboriuuringute seadmete ostmine;
            
         
               h)
            
            
               teabekampaaniad.
            
         3.   Leedu ja Poola kulude kandmiseks, mis on tekkinud ja makstud seoses seaomanikele nakatanud piirkondade sigade varajasest tapmisest tekkinud kahjude hüvitamisega, antakse liidu rahalist toetust määraga 30 %.
   Artikkel 2
   1.   Artikli 1 lõike 2 punktides a, b, c ja d osutatud meetmete kulud hüvitatakse artikli 1 lõikes 1 osutatud liikmesriikidele järgmiste keskmiste maksimumsummade ulatuses:
   
               a)
            
            
               0,5 eurot iga kodusea kohta, kellelt on proov võetud;
            
         
               b)
            
            
               5 eurot iga metssea kohta, kellelt on proov võetud;
            
         
               c)
            
            
               2 eurot ELISA-testi kohta;
            
         
               d)
            
            
               10 eurot PCR-testi ja sekveneerimise kohta.
            
         2.   Artikli 1 lõike 2 punktis e osutatud meetme kulud hüvitatakse järgmise keskmise maksimumsumma ulatuses:
   
               a)
            
            
               Eesti puhul 6 000 eurot;
            
         
               b)
            
            
               Läti puhul 58 000 eurot;
            
         
               c)
            
            
               Leedu puhul 950 000 eurot;
            
         
               d)
            
            
               Poola puhul 102 100 eurot.
            
         3.   Artikli 1 lõike 2 punktis f osutatud meetme kulud hüvitatakse järgmise maksimumsumma ulatuses:
   
               a)
            
            
               Leedu puhul 100 000 eurot;
            
         
               b)
            
            
               Poola puhul 150 000 eurot.
            
         4.   Artikli 1 lõike 2 punktis g osutatud meetme kulud hüvitatakse järgmise maksimumsumma ulatuses:
   
                
            
            
               Leedu puhul 75 000 eurot.
            
         5.   Artikli 1 lõike 2 punktis h osutatud meetme kulud hüvitatakse järgmise keskmise maksimumsumma ulatuses:
   
               a)
            
            
               Eesti puhul 1 500 eurot;
            
         
               b)
            
            
               Läti puhul 15 000 eurot;
            
         
               c)
            
            
               Leedu puhul 75 000 eurot;
            
         
               d)
            
            
               Poola puhul 11 250 eurot.
            
         6.   Liidu rahaline toetus artikli 1 lõikes 3 osutatud liikmesriikidele ei ületa:
   
               a)
            
            
               Leedu puhul 225 000 eurot;
            
         
               b)
            
            
               Poola puhul 337 500 eurot.
            
         7.   Liidu rahaline toetus artikli 1 lõikes 1 osutatud liikmesriikidele ei ületa:
   
               a)
            
            
               Eesti puhul 27 000 eurot;
            
         
               b)
            
            
               Läti puhul 190 000 eurot;
            
         
               c)
            
            
               Leedu puhul 1 948 000 eurot;
            
         
               d)
            
            
               Poola puhul 1 341 000 eurot.
            
         8.   Liidu rahalise toetuse saamiseks loetakse rahastamiskõlblikeks kulud, mis liikmesriigid on kandnud lõike 1 punktides c ja d osutatud meetmete rakendamisel ja mis on seotud järgmisega:
   
               a)
            
            
               testikomplektide, reaktiivide ning kõigi identifitseeritavate ja just laboriuuringute tegemiseks kasutatud tarvikute ostmine;
            
         
               b)
            
            
               laboris täielikult või osaliselt testide tegemiseks palgatud töötajad, nende tööalasest staatusest olenemata; kulud on piiratud personali tegeliku töötasuga koos sotsiaalkindlustusmaksude ja muude seadusega määratud maksudega, mis arvatakse töötasu hulka;
            
         
               c)
            
            
               üldkulud, mis moodustavad 7 % punktides a ja b osutatud kulude summast.
            
         Artikkel 3
   1.   Artiklis 1 osutatud meetmete jaoks antakse liidu rahalist toetust tingimusel, et asjaomased liikmesriigid:
   
               a)
            
            
               rakendavad kavades kirjeldatud meetmeid;
            
         
               b)
            
            
               rakendavad meetmeid kooskõlas liidu asjakohaste õigusaktidega, sealhulgas konkurentsieeskirjade ja riigihankelepingute sõlmimist käsitlevate eeskirjadega;
            
         
               c)
            
            
               edastavad komisjonile meetmete kohta hiljemalt 30. aprilliks 2015 I lisa kohase tehnilise lõpparuande ja II lisa kohase lõpliku finantsaruande.
            
         2.   Kui liikmesriik ei järgi lõike 1 sätteid, võib komisjon vähendada liidu rahalist toetust, võttes arvesse eeskirjade rikkumise laadi ja raskust ning liidule põhjustatud finantskahju.
   Artikkel 4
   Käesolev otsus on adresseeritud Eesti Vabariigile, Läti Vabariigile, Leedu Vabariigile ja Poola Vabariigile.
   
      Brüssel, 24. aprill 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 155, 18.6.2009, lk 30.
   
      (2)  ELT L 298, 26.10.2012, lk 1.
   
      (3)  Komisjoni rakendusotsus 2013/498/EL, 10. oktoober 2013, liidu rahalise toetuse kohta Eestis, Lätis, Leedus ja Poolas võetud järelevalve- ja muude erakorraliste meetmete jaoks, mida rakendati naabruses asuvates kolmandates riikides leviva sigade Aafrika katku vastu (ELT L 272, 12.10.2013, lk 47).
   
      (4)  Komisjoni rakendusotsus 2013/426/EL, 5. august 2013, milles käsitletakse meetmeid, millega hoida ära sigade Aafrika katku viiruse levik liitu kolmandatest riikidest või selliste kolmandate riikide territooriumi osadest, kus selle haiguse esinemine on kindlaks tehtud, ja millega tunnistatakse kehtetuks otsus 2011/78/EL (ELT L 211, 7.8.2013, lk 5).
   
      (5)  Komisjoni määrus (EÜ) nr 206/2009, 5. märts 2009, milles käsitletakse isiklikuks tarbimiseks ettenähtud loomsete saaduste ühendusse toomist ja millega muudetakse määrust (EÜ) nr 136/2004 (ELT L 77, 24.3.2009, lk 1).
   
      (6)  Nõukogu direktiiv 2002/60/EÜ, 27. juuni 2002, millega kehtestatakse erisätted sigade Aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade Aafrika katkuga (EÜT L 192, 20.7.2002, lk 27).
   
      (7)  Komisjoni delegeeritud määrus (EL) nr 1268/2012, 29. oktoober 2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, 31.12.2012, lk 1).
   
      I LISA
      
         Tehniline lõpparuanne järelevalvemeetmete kohta, mis on võetud seoses sigade Aafrika katkuga kodu- ja metssigade hulgas
      
      Liikmesriik:
      Kuupäev:
      
               
                  1.
               
               
                  Olukorra tehniline hinnang:
                  
                              1.1.
                           
                           
                              Epidemioloogilised kaardid:
                           
                        
                              1.2.
                           
                           
                              Andmed järelevalvemeetmete kohta:
                           
                        
                              Liikmesriik või kolmas riik
                           
                           
                              Kontrollitud kodusigade arv
                           
                           
                              Kontrollitud metssigade arv
                           
                           
                              Uuringu tüüp (1)
                              
                           
                           
                              Uuringute arv
                           
                           
                              Positiivne leid (kodusigade arv)
                           
                           
                              Positiivne leid (metssigade arv)
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              2014. aastal kokku
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  2.
               
               
                  Eesmärkide täitmine ja tehnilised raskused
               
            
               
                  3.
               
               
                  Täiendav epidemioloogiline teave: epidemioloogilised uuringud, leitud surnud loomad, positiivse leiuga loomade vanuseline jagunemine, tuvastatud vigastused/kahjustused jne.
               
            
         (1)  Märkida järgmine teave: ELISA, PCR, Ag-ELISA, viirusisolatsioon, muu (täpsustada).
   
   
      II LISA
      
         Lõplik finantsaruanne erakorraliste meetmete kohta seoses sigade Aafrika katkuga
      
      Liikmesriik:
      Kuupäev:
      
               
                  1.
               
               
                  Järelevalvemeetmed seoses sigade Aafrika katkuga mets- ja kodusigade hulgas:
                  
                              Proovide võtmine
                           
                        
                              Kategooria
                           
                           
                              Proovivõtu kulud
                           
                        
                              Kontrollitud loomade arv
                           
                           
                              Ühiku maksumus iga kontrollitud looma puhul
                           
                           
                              Kulud kokku
                           
                        
                              Kodusead
                           
                           
                               
                           
                           
                               
                           
                           
                               
                           
                        
                              Metssead
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                        
                              Laboriuuringud
                           
                        
                               
                           
                           
                              Tehtud uuringute arv
                           
                           
                              Uuringutega seotud kulud (1)
                              
                           
                        
                              Laboriuuringud
                              (1)
                           
                           
                              Töötajad
                              (2)
                           
                           
                              Üldkulud
                              (3) = (1) + (2) x 0,07
                           
                           
                              Kulud kokku
                              (4) = (1) + (2) + (3)
                           
                        
                              Seroloogilised testid (ELISA)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              PCR-testid
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Sekveneerimine
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  2.
               
               
                  Puhastamine ja desinfitseerimine:
                  
                              2(a)
                           
                           
                              SEADMED
                              
                                          Kirjeldus
                                       
                                       
                                          Kulud/väärtus, ilma käibemaksuta
                                       
                                       
                                          Ostukuupäev
                                       
                                    
                                           
                                       
                                       
                                           
                                       
                                       
                                           
                                       
                                    
                                          Kokku
                                       
                                       
                                           
                                       
                                       
                                           
                                       
                                    
                        
                              2(b)
                           
                           
                              DESINFEKTSIOONIVAHEND
                              
                                          Kirjeldus
                                       
                                       
                                          Kulud/väärtus, ilma käibemaksuta
                                       
                                       
                                          Ostukuupäev
                                       
                                    
                                           
                                       
                                       
                                           
                                       
                                       
                                           
                                       
                                    
                                          Kokku
                                       
                                       
                                           
                                       
                                       
                                           
                                       
                                    
                        
            
               
                  3.
               
               
                  ARTIKLI 1 LÕIKE 2 PUNKTIDES f JA g NIMETATUD SEADMED
                  
                              Kirjeldus
                           
                           
                              Kulud/väärtus, ilma käibemaksuta
                           
                           
                              Ostukuupäev
                           
                        
                               
                           
                           
                               
                           
                           
                               
                           
                        
                              Kokku
                           
                           
                               
                           
                           
                               
                           
                        
            
               
                  4.
               
               
                  SIGADE EEST MAKSTAV HÜVITIS
                  
                              Kaal hävitamise kuupäeval
                           
                           
                              Loomade arv liikide kaupa
                           
                           
                              Tasutud summa liigi kohta
                           
                           
                              Põllumajandustootjale otse makstud muud kulutused
                              (ilma käibemaksuta)
                           
                           
                              Koguhüvitis
                              (ilma käibemaksuta)
                           
                           
                              Maksekuupäev
                           
                        
                              emised
                           
                           
                              kuldid
                           
                           
                              põrsad
                           
                           
                              sead
                           
                           
                              emised
                           
                           
                              kuldid
                           
                           
                              põrsad
                           
                           
                              sead
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  5.
               
               
                  TEABEKAMPAANIAD
                  
                              Tegevuse kirjeldus
                           
                           
                              Kulud/väärtus, ilma käibemaksuta
                           
                           
                              Kampaania kuupäev
                           
                        
                               
                           
                           
                               
                           
                           
                               
                           
                        
                              Kokku
                           
                           
                               
                           
                           
                               
                           
                        
            
               
                  6.
               
               
                  Kinnitan, et:
                  
                              —
                           
                           
                              kulud on tegelikud, raamatupidamises täpselt kajastatud ning rahastamiskõlblikud vastavalt käesolevale otsusele;
                           
                        
                              —
                           
                           
                              kõik kulusid tõendavad dokumendid on kontrollimiseks kättesaadavad;
                           
                        
                              —
                           
                           
                              kõnealustele meetmetele ei ole taotletud muud liidu toetust ja kogu meetmete raames tehtud toimingutest laekunud tulu on deklareeritud komisjonile;
                           
                        
                              —
                           
                           
                              kava on ellu viidud kooskõlas asjakohaste liidu õigusaktidega;
                           
                        
                              —
                           
                           
                              kohaldatakse kontrollitoiminguid eelkõige deklareeritud summade täpsuse kontrollimiseks ja eeskirjade rikkumise ennetamiseks, avastamiseks ja heastamiseks.
                           
                        
            Kuupäev:
      Tegevdirektori nimi ja allkiri:
      
         (1)  Kulud ei sisalda käibemaksu.